open-index/open-wikipedia-markdown huggingface dataset:
קאבארים

**קַאבַּארִים** (או **קַאבַארִים**) (ביוונית העתיקה: **Kάβαροι**; בלטינית: **Covares**; בהונגרית: **Kabarok**, **Kavarok**) הם שבטים (או קלאנים) כוזריים שהצטרפו במאה ה-9 למדיארים (Hét-Magyar - שבעת (השבטים) ההונגרים).

## מקורות על השבטים
ממוזער|250px|צילום כתובת אלסושנטמיכאלי
רוב המקורות עליהם מגיעים מכתב ידו של קונסטנטינוס השביעי פורפירוגניטוס "על ניהול אימפריה". כמו כן במאה ה-20 בטרנסילבניה התגלתה כתובת אלסושנטמיכאלי (או כתובת מיכאי ויטאזו) המכילה כתובת אותה פירש הארכאולוג גאבור וקוני. כמו כן, הקאבארים מוזכרים ב"רשימות זלצבורג". קיימת השערה כי אדם המכונה "קיבר", המוזכר במכתב קייב, קשור אולי לקאבארים.

## היסטוריה
שלוש החמולות (אורש - orsh, יסלאר - yeslar, ברן - beren) התמרדו נגד שלטון ממלכת הכוזרים במחצית הראשונה של המאה ה-9, לפי חלק מן החוקרים, בעקבות הקמת השושלת השלטונית החדשה. בעקבות כישלון המרד הצטרפו לשבעת השבטים ההונגריים שחיו אז באזור לבדיה בין הנהרות דון ודנייפר והתלכדו תחת מנהיג אחד. המקור האטימולוגי של השם, קשור למילה טורקית שמשמעותה "מורדים/לא נכנעים" או למילה הונגרית שמשמעותה "לערבב".

יחד עם ההונגרים הם נדדו לאזור המוכר היום כהונגריה והסביבה ונהיו לחלק הפעיל ביותר של צבאם. ב"רשימות זלצבורג" מוזכר המצור שהטילו ב-881 על עיירת קולברג בפרברי וינה. ישנה סברה שרבים מהם התיישבו בשטח מנומורוט שנמצא כעת בשטחה של רומניה.

תחילה שמרו על השפה הכוזרית ושלטו גם בהונגרית ובהמשך נטמעו בין ההונגרים. חלק מהמילים ההונגריות ממקור טורקי מקושרות איתם כמו גם 4 טופונימים ועוד כ-20 הקשורים לכוזרים בכלל.

קטגוריה:ממלכת הכוזרים
קטגוריה:שבטים טורקיים
קטגוריה:הונגריה: היסטוריה
קטגוריה:הונגרים
קטגוריה:המאה ה-9
טייריס רייס

**טייריס רייס** (באנגלית: **Tyrese Rice**; נולד ב-15 במאי 1987) הוא כדורסלן עבר אמריקאי-מונטנגרי ששיחק בעמדות הרכז והקלע.

## קריירה
רייס נולד בריצ'מונד שבווירג'ינה ארצות הברית. שיחק עבור נבחרת הכדורסל של בוסטון קולג' בשנים 2006 עד 2009. בעונתו האחרונה קלע בממוצע 16.9 נקודות למשחק, עם 5.3 אסיסטים, 3.8 ריבאונדים ו-1.8 חטיפות בממוצע. לאחר שלא נבחר בדראפט ה-NBA, הצטרף לקבוצת פאניוניוס היוונית וכעבור עונה אחת עבר לקבוצת ארטלנד דראגונס. עונה אחר כך עבר למועדון ריטאס וילנה בה שיחק בעונת 2011-2012.

לאחר שעזב את ריטאס הצטרף הגארד לבאיירן מינכן מליגת העל הגרמנית. בבאיירן, שיתף רייס פעולה עם הגארד הישראלי יותם הלפרין, בתום העונה דורג רביעי ברשימת הקלעים של הליגה ושני באסיסטים.

ב-11 ביולי 2013 חתם רייס לשנתיים בקבוצת מכבי תל אביב. בעונת  הוביל רייס את מכבי תל אביב בסדרת ההצלבה למהפך דרמטי במשחק חוץ על ארמאני מילאנו בדרך לניצחון בסדרה והעפלה לפיינל פור היורוליג. בחצי גמר קלע רייס את סל הניצחון של קבוצתו, 5.5 שניות לפני סיום המשחק. בגמר קלע רייס 26 נקודות ונבחר למצטיין הפיינל פור (MVP) בדרך לזכייה של מכבי תל אביב באליפות אירופה.

באותה עונה הוביל את קבוצתו גם לזכייה באליפות ישראל בכדורסל. כשהיא גברה בסיכום שני משחקים על מכבי חיפה. רייס בלט במיוחד במשחק הראשון, שבו קלע 30 נקודות ושבעה אסיסטים.

בקיץ 2014 הודיע על עזיבת מכבי. הוא חתם ל-3 שנים בחימקי מוסקבה עבור 2.5 מיליון דולר לעונה.

ב-2015 זכה עם חימקי מוסקבה בגביע היורוקאפ, ובנוסף זכה בתואר ה-MVP של העונה ומשחקי הגמר של המפעל.

ב-26 ביולי 2016 חתם לשנתיים בברצלונה. ב-12 בינואר 2018, חתם בקבוצה הסינית שנג'ן לאופרדס.

ב-5 באוגוסט 2018 חתם בברוזה במברג הגרמנית. ב-1 ביולי 2019 חתם בפנאתינאיקוס.

רייס הוא בעל אזרחות של מונטנגרו ושיחק בנבחרת מונטנגרו באליפות אירופה בכדורסל 2013.

### חיים אישיים
רייס הוא אב במשפחה חד-הורית. בינואר 2006 נולד בנו אשון רייס, ומשנת 2009 הוא מגדל את בנו לבדו. בעונת 2013-2014 הצטרף אשון לנסיעתה של מכבי תל אביב למשחקי ההצלבה נגד מילאנו. לאחר בחירתו של רייס בתואר MVP של הפיינל פור, הצטרף הבן אל אביו בהנפת התואר. רייס אף הוסיף לאחר הזכייה: "הוא הכול בשבילי. כל מה שאני עושה בחיים זה בשבילו".

## קישורים חיצוניים

* ביוגרפיה באתר בוסטון קולג'
* 
* 
* 
* 

## הערות שוליים

קטגוריה:אמריקאים ילידי וירג'יניה
קטגוריה:ריצ'מונד (וירג'יניה): אישים
קטגוריה:כדורסלני מכבי תל אביב
קטגוריה:כדורסלנים מונטנגרים
קטגוריה:כדורסלני פאניוניוס
קטגוריה:כדורסלני באיירן מינכן
קטגוריה:כדורסלני ארטלנד דראגונס
קטגוריה:כדורסלני חימקי
קטגוריה:כדורסלני ברצלונה
קטגוריה:כדורסלני ריטאס וילנה
קטגוריה:כדורסלני ברוזה במברג
קטגוריה:כדורסלני פנאתינאיקוס
קטגוריה:כדורסלני נבחרת מונטנגרו
קטגוריה:כדורסלני בוסטון קולג'
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:וירג'יניה: כדורסלנים
קטגוריה:אמריקאים שנולדו ב-1987
יצחק רבין (קצין)

**יצחק (איציק) רבין** (נולד ב-1947) הוא תת-אלוף במילואים בצה"ל. הוא שימש כקצין שריון ראשי וכנספח צבאי בסינגפור.

## ביוגרפיה
רבין נולד ב-1947 בפריז, ובגיל שנה עלה ארצה עם הוריו. ב-1965 התגייס לצה"ל, לחיל השריון, בו עשה את מרבית שירותו הצבאי. במלחמת ששת הימים היה מפקד מחלקה, בגדוד טנקים בחטיבה 14 תחת פיקודו של סגן-אלוף נתקה ניר, בקרבות אום-כתף. השתתף כסגן מפקד פלוגה בפעולת כראמה ב-1968. לאחר מכן היה התמנה למ"פ טנקים, ובהמשך לסגן מפקד גדוד טנקים ברמת הגולן. שימש מפקד כוח שריון במבצע קיתון 10 ובמבצע קלחת 4.

בפרוץ מלחמת יום הכיפורים כיהן כראש לשכתו של אברהם אדן, מפקד גייסות השריון ובמינוי חירום לחם כקצין המבצעים שלו באוגדה 162. ב-21 באוקטובר מונה למפקד גדוד מילואים 429 בחטיבה 500 שלחמה בגזרת תעלת סואץ ובאזור העיר סואץ. לאחר המלחמה הקים את גדוד 429, גדוד סדיר בחטיבה 500. שימש כקצין ההדרכה במפקדת גייסות השריון וכסגן מפקד חטיבת טנקים במקביל. יצא להשתלמות בארצות הברית, שם סיים קורס מתקדם לקציני שריון בפורט נוקס. בשובו מארצות הברית התמנה תחילה למפקד חטיבת מילואים (חטיבת מרכבות הברזל) ולאחר מכן למפקד חטיבה 401, חטיבת טנקים סדירה בסיני, ולאחריה למפקד חטיבת קורסי הפיקוד של חיל השריון (חטיבה 460). כן שימש מפקד אוגדה 440 (1984–1986), ובתפקידים נוספים של הדרכה ומבצעים.

ביוני 1990 נתמנה לקצין השריון הראשי. בתפקיד זה שימש עד יוני 1993.

עם סיום תפקידו כקשנ"ר שימש כנספח צבאי בסינגפור.

יצחק רבין הוא בוגר המכללה הבין-זרועית לפיקוד ולמטה, קורס מפקדי אוגדות והמכללה לביטחון לאומי, ובעל תואר ראשון בהיסטוריה כללית מטעם אוניברסיטת תל אביב.

לאחר שחרורו שימש כמנכ"ל בחברת ברינקס ישראל.

בעת שירותו כונה "יצחק רבין הקטן".

## קישורים חיצוניים
* 
* יצחק רבין, קבלת פיקוד על גדוד מילואים במהלך קרב, ביטאון שריון, ספטמבר 2013

## הערות שוליים

קטגוריה:תתי-אלופים בצה"ל
קטגוריה:מפקדי חטיבה 460
קטגוריה:מפקדי אוגדה 440
קטגוריה:ישראלים ילידי צרפת
קטגוריה:עולים לאחר קום המדינה: 1948–1950
קטגוריה:קציני שריון ראשיים
קטגוריה:נספחים צבאיים ישראלים בסינגפור
קטגוריה:מפקדי עוצבת מרכבות הברזל
קטגוריה:חברי מפקדים למען ביטחון ישראל
קטגוריה:בוגרי המכללה לביטחון לאומי
קטגוריה:בוגרי אוניברסיטת תל אביב
קטגוריה:מפקדי מחלקות במלחמת ששת הימים
קטגוריה:חיילי חיל השריון במלחמת ששת הימים
קטגוריה:מפקדי גדודים במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:ישראלים שנולדו ב-1947
אדמונד מקמילן

**אדמונד מקמילן** (באנגלית: **Edmund McMillen**; נולד ב-2 במרץ 1980) הוא מעצב משחקי וידאו שידוע בעיקר בזכות עבודתו על המשחקים העצמאיים: Super Meat Boy, עקדת יצחק והרימייק שלו. מקמילן הופיע בסרט הדוקומנטרי משחקים עצמאיים: הסרט, שהציג את חייהם של מספר מפתחים עצמאיים במהלך הפיתוח של שלושה משחקים עצמאיים גדולים: Super Meat Boy של אדמונד מקמילן וטומי רפנס, FEZ של פיל פיש ו-Braid של ג'ונתן בלו.

## ביוגרפיה
מקמילן נולד בסנטה קרוז, קליפורניה, ארצות הברית. בילדותו עסק רבות בציור והתמקד בעיקר במפלצות. את מרבית ילדותו בילה עם סבתו שהיוותה את מקור התמיכה העיקרי שלו. סבתו אספה את ציוריו וניתן לראותם במשחק The Basement Collection אותו יצר מקמילן אשר יצא לאור ב-2012.

העיסוק הגרפי הראשוני של מקמילן היה ביצירת קומיקס עצמאי. הוא פרסם מספר חוברות בכיכובו של Meat Boy - הדמות הראשית במשחק Meat Boy שיצא באוקטובר 2008 ובמשחק ההמשך שהצליח מאוד Super Meat Boy כקידום מכירות למשחקים. משחק ההמשך יצא לקונסולת המשחקים Xbox 360 ולמחשב אישי. מקמילן גם פיתח את המשחקים עטורי הפרסים: Gish, Aether, The Binding of Isaac ו-Coil.
Gish זכה בפרס "משחק ההרפתקאות של השנה" ו"המשחק העצמאי של השנה" ב-2004. Coil היה מועמד לפרס בקטגוריית חדשנות בפסטיבל משחקים עצמאיים ה-2009. מקמילן היה האומן והאנימטור המקורי של המשחק Braid לפני שהתפקיד עבר לדייוויד הלמן. Braid זכה בפרס על חדשנות ב-2006 לפני שיצא ובמספר פרסים נוספים ב-2008 כולל פרסים על משחק הפלטפורמה הטוב ביותר והמשחק המקורי שניתן להורדה הטוב ביותר על ידי אתר Gamespot. המשחק Aether זכה לתשבחות בפסטיבל IndieCade ב-2009.

מקמילן ושותפו טומי רפנס הקימו את Team Meat - חברה למשחקי וידאו עצמאיים. באוקטובר 2008 יצא המשחק Meat Boy לאור. משחק ההמשך Super Meat Boy הופץ לשירות ה– "Live Arcade" של קונסולת המשחקים Xbox 360 ב– 20 באוקטובר 2010 ודרך Valve ב-30 בנובמבר 2010. המשחק היה אמור לצאת גם בקונסולת המשחקים נינטנדו Wii, אבל העניין נזנח. בגלל חוסר העניין של חברת סוני, חתמו Team Meat על חוזה המונע מהמשחק לצאת לפלייסטיישן 3. המשחק זכה להצלחה מסחררת שהתעלתה על זו של המשחק המקורי Meat Boy. בעקבות כך אמר טומי רפנס "הרגשנו שעשינו זאת... בפעם הראשונה."

### חייו האישיים
מקמילן נשוי לדניאל מקמילן, לה הציע נישואין בכנס משחקים עצמאיים כאשר עלה לבמה בזמן שהמשחק Gish זכה בפרס.

## קישורים חיצוניים

* 
* 

קטגוריה:מתכנתים אמריקאים
קטגוריה:אתאיסטים אמריקאים
קטגוריה:אמריקאים שנולדו ב-1980
קטגוריה:מעצבי משחקים
מיקרוקוד

בתכנון מעבדים, **מיקרוקוד** (באנגלית: **Microcode**) הוא קבוצת פקודות פשוטות ברמת החומרה במעבדי מחשבים ויחידות ממוחשבות אחרות, המיישמות את פקודות שפת המכונה. המיקרוקוד משמש כשכבת ביניים בין חומרת יחידת העיבוד המרכזית (CPU) לבין ארכיטקטורת ערכת הפקודות הגלויה למתכנת, המכונה גם קוד מכונה. מספר פקודות המיקרוקוד הוא קטן והפעולות שהן יכולות לבצע הן פשוטות מאוד. מיקרוקוד משמש במעבדים לשימוש כללי של מחשבים שולחניים עכשוויים, ותפקידו הוא גם גיבוי בתרחישים בהם יחידת הבקרה המהירה יותר של החומרה אינה מסוגלת לנהל את המערכת כמו שצריך.

מיקרוקוד, הממוקם בזיכרון מיוחד ומהיר, מתרגם פקודות מכונה, נתוני מכונה או קלט אחר לרצפים של פעולות מפורטות ברמת המעגל. המיקרוקוד פועל כגשר בין פקודות המכונה לבין האלקטרוניקה הבסיסית של המעבד, ובכך מאפשר גמישות רבה בתכנון ובשינוי פקודות במהלך הנדסת המעבד. יתר על כן, המיקרוקוד מקל על בניית פקודות מורכבות ומרובות שלבים, ובו זמנית מפחית את מורכבות מעגלי המעבד. קידוד בשפת מיקרוקוד נעשה לרוב על ידי מהנדס בזמן בניית המעבד. הקידוד נקרא **מיקרו תכנות** (microprogramming) ותוצר הקידוד נקרא **מיקרו תוכנית** (microprogram).

באמצעות מיקרו תכנות נרחב, מיקרו-ארכיטקטורות  פשוטות ובקנה מידה קטן יותר יכולות לחקות ארכיטקטורות חזקות יותר בעלות אורכי מילים גדולים יותר, וכן יחידות ביצוע נוספות. גישה זו היא שיטה פשוטה יחסית להבטחת תאימות תוכנה בין מוצרים שונים בתוך משפחת מעבדים.

ספקי חומרה מסוימים, בעיקר IBM ו־Lenovo, משתמשים לעיתים במונח "מיקרוקוד" במקום המונח קושחה. בהקשר זה, כל הקוד במכשיר נקרא מיקרוקוד, בין אם הוא מיקרוקוד ובין אם הוא קוד מכונה. לדוגמה, "עדכונים למיקרוקוד" של כונן קשיח כוללים לעיתים קרובות עדכונים הן למיקרוקוד הן ולקושחת הכונן.

## קישורים חיצוניים

## הערות שוליים

קטגוריה:חומרה
קטגוריה:תוכנות מערכת
קטגוריה:מעבד
מערכת פתוחה

**מערכת פתוחה** (באנגלית: **Open System**) היא מערכת מחשב התומכת בסטנדרטים המאפשרים לה לעבוד בשיתוף עם מערכות אחרות ומאפשרת הגירה קלה של מערכות ממנה ואליה.

המשמעויות של עבודה בשיתוף ושל הגירה נמדדות על פי שני מאפיינים:
*  תמיכה בתפעוליות בינית 
* ביצוע היסב של מערכות מהמערכת הפתוחה למערכת אחרת ולהפך. 
המונח נוצר בשנות ה-80 של המאה ה-20 והתייחס אז למערכות UNIX. המערכות הסגורות היו מערכות קנייניות כגון: מערכות הפעלה למיינפריים ומערכות מיקרוסופט ואפל. במשך השנים התייחס המושג יותר למערכות קוד פתוח, כגון: Linux. חלק מיצרני המערכות הקנייניות, כגון: IBM, סאן מיקרוסיסטמס ו DEC ניסו להתאים את המערכות הקנייניות שלהם לסטנדרטים פתוחים. גם חברת מיקרוסופט תמכה בהדרגה בסטנדרטים כאלה.
## ראו גם
* קוד פתוח
 קטגוריה:תוכנה
קטגוריה:מחשבים
יוחנן זרחי

ממוזער|שמאל|הרב יוחנן זרחי 1940
הרב **יוחנן זרחי** (במקור, "**זופוביץ**") (ה'תרל"ד, 1874 – כ"ב בכסלו ה'תש"ז, דצמבר 1946) היה רב בליטא ומזכיר אגודת הרבנים בליטא, ולאחר עלותו לארץ ישראל כיהן כרבה הראשי האשכנזי של טבריה.

## ביוגרפיה
נולד באיישישוק שבליטא, בנם של הרב חיים יהודה ליב זופוביץ (שכונה גם "העילוי מאיישישוק" "דער איישישקער" וכיהן כראש ישיבת גרודנה ואף נבחר כמועמד מטעם מפלגת החרדים בבחירות לוועד הקהילה בשנת 1919) ורבקה בת אריה אידלס. למד בישיבות בליטא ובגיל 20 הוסמך לרבנות. בשנת תרנ"ו (1896) נישא לדובה, בת אליעזר זוראבסקי. לאחר נישואיו למד בכולל אברכים בווילנה.

בשנת תר"ס (1900) התמנה כרב של קהילת מיאדל שבליטא. במלחמת העולם הראשונה עבר לווילנה ופעל לעזרת הרבנים הפליטים. לאחר המלחמה התמנה כרבה של קהילת סימנה . כיהן כרב בעיירה ספיזישוק ובשנת תרפ"ד (1924) עבר לכהן כרב בעיירה רדווילישקי. לאחר שנבחר למזכיר אגודת הרבנים בליטא עזב את הרבנות.

היה חבר מרכז המזרחי בליטא והשתתף מטעם רשימתו בקונגרס הציוני השנים-עשר (1921) בקרלסבאד. תמך ב"החלוץ המזרחי" וב"קרן העלייה" שלו. ביתו שימש אכסניה לשליחי ארץ ישראל מכל הזרמים.

עלה לארץ בשנת תרצ"ד (1934), לאחר ששש בנותיו ובן אחד כבר עלו לארץ ישראל. לאחר מותו של הרב משה קליערס, התמנה לרב הראשי האשכנזי של טבריה, בעוד הרב אשר זאב ורנר מכהן כאב"ד טבריה, מטעם העדה החרדית בעיר. הוא שינה את שם משפחתו לשם עברי, על שם אביו (זרחי = **ז**ופוביץ **ר**ב **ח**יים **י**הודה). כיהן בתפקידו כרב הקהילה גם ב"ליל הטבח בטבריה" (2 באוקטובר 1938) שבמהלכו נרצחו 19 מתושבי קריית שמואל, ועד יום פטירתו. פיתח קשרים עם יישובי הסביבה וסייע ליישובים הדתיים שקמו בעמק בית שאן ובגליל התחתון.

שמאל|ממוזער|קברו של הרב יוחנן זרחי ורעייתו, בבית הקברות היהודי העתיק בטבריה
נפטר בטבריה בשנת תש"ז (1946) ונקבר בבית הקברות העתיק.

בשנת תשי"ד (1954) החליטה העירייה לקרוא על שמו את בית הכנסת בשיכון ב' בטבריה "אור זורח" (שנקרא היום "שער אשר"), אך עם השנים, הועתקה ההנצחה לבית המדרש שבכניסה לבית הכנסת "אוהל נחום" בקרית שמואל בעיר, הממוקם מעל מקום מגוריו במהלך כהונתו.

בנו, עו"ד שלמה זופוביץ, שכיהן כמנהל בית הספר בגטו קובנה החל מינואר 1941, ובני משפחתו, נספו במחנה הריכוז טרזיינשטאדט בשנת 1944. בתו חנה נישאה להוגה הדעות הציוני-דתי מאיר אור.

## קישורים חיצוניים
*https://www.mytzadik.com/tzadik.aspx?id=2457
*'זרחי (זופוביץ), ר' יוחנן ב"ר חיים־יהודה', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 50 (, תמונה 1248).
*
* עמוד 17
*
*
* 
* 
*
*
*
*חיותה דויטש, נחמה-סיפור חייה של נחמה לייבוביץ, ידיעות ספרים, 2008, עמ' 97

## הערות שוליים

קטגוריה:טבריה: רבנים
קטגוריה:רבני הציונות הדתית
קטגוריה:רבנים ליטאים
קטגוריה:אנשי העלייה החמישית
קטגוריה:אישים שהשתתפו בוועידות הקונגרס הציוני העולמי
קטגוריה:יהודים הקבורים בבית הקברות בטבריה
אני לא מאמין, אני רובוט?!

**אני לא מאמין, אני רובוט?!** (באנגלית: **!OMG, I'm a Robot**) הוא סרט קומדיה-מדע בדיוני ישראלי אשר יצא לאקרנים ב-6 באוגוסט 2015. את הסרט כתבו וביימו טל גולדברג וגל זלזניאק, הפיק עמיר מנור ("חיותה וברל"), צילם תומר שני ("נבלות") וערך יפתח פאול שושן ("בובי ואני", "רנו פסקל"). בין השחקנים המשתתפים בסרט: יותם ישי, הילי ילון, צחי גראד, דרור קרן, אינה בקלמן, יוסי מרשק, דוד קיגלר, נלי תגר, צמד הקומיקאים ליאור דובדבני ואילן קובץ' ובתפקיד "רובו-יוסף", הרובוט שומר המצוות, השחקן ההוליוודי רוב שניידר.

סרט זה החל כהפקה עצמאית דלת תקציב, כחלק מגל הסרטים החדשים יחסית לקולנוע הישראלי מסוגת האימה, הפנטזיה והמדע הבדיוני, ולקראת סיומו החלה לתמוך בו קרן הקולנוע הישראלי. בשנת 2015 היה הסרט מועמד לפרס אופיר על עיצוב אמנותי. בתחילת שנת 2016 הודיע "Sitges", פסטיבל סרטי הפנטזיה המפורסם, על מועמדותו של הסרט לתחרות הרשמית של הפסטיבל והסרט אף נרכש להפצה עולמית על ידי "Devilworks". בשנת 2017 הוקרן הסרט בשלל פסטיבלי סרטי ז'אנר ידועים כגון "Fantasporto", וזכה לביקורות נלהבות כשהוקרן בבכורה אמריקאית כסרט הפתיחה של פסטיבל הסרטים "Other Worlds" בטקסס. במהלך 2018 הסרט הופץ, שודר והוקרן באירופה (גרמניה, פולין ועוד), ארה״ב, ואסיה.

## תקציר העלילה
עולמו של דני השברירי (יותם ישי) מתערער יום אחד כשהוא מגלה שהוא בכלל רובוט בעל כוחות על. כשחברה שלו (הילי ילון) נעלמת הוא יוצא למצוא אותה בעזרת הבוס שלו, גאון טכנולוגי ומטורף (צחי גראד), ואליהם מצטרף רובוט יהודי ממזרי ושומר מצוות (בקולו של רוב שניידר). אבל כוחות גדולים מהם זוממים להשתמש ביכולותיו הרובוטיות של דני לרעה. במסעו להצלת חברתו מגלה דני מהי גבריות אמיתית ומה בין אנשים לרובוטים.

## שחקנים ודמויות

## הקרנות בבתי קולנוע ובטלוויזיה בישראל
הסרט הוקרן בבתי הקולנוע בסינמה סיטי, פלאנט, רב חן ובבתי קולנוע נוספים ברחבי ישראל. הסרט שודר בערוץ הקולנוע הישראלי של Yes, בערוץ קומדי סנטרל, ערוץ טדי ועוד. כיום ניתן לצפות בסרט בהוט VOD, יס VOD וסלקום טיוי, כמו גם בפלטפורמה האינטרנטית Distrify.

## קישורים חיצוניים

**מידע וכתבות:**
*״אני לא מאמין, אני רובוט!״ כתבה בחדשות ערוץ 2
*״אני לא מאמין, אני רובוט!״ לינק חוקי לצפייה בסרט המלא
*"אני לא מאמין, אני רובוט?!" - "עושים סדר" עם בן כספית - ריאיון עם טל גולדברג ואינה בקלמן
* 
* אקסנט: רעש, מצלמים: כך נולד סרט הרובוטים הישראלי הראשון
* עין הדג: טיזר, "אני לא מאמין אני רובוט"
* סינמסקופ: טיזר, "אני לא מאמין אני רובוט" 
* 
* 
* 
* ספיישל HBO עם טל גולדברג וגל זלניאק על הסרט ״אני לא מאמין, אני רובוט!״
* ראיון בI24 עם טל גולדברג וגל זלזניאק על הסרט ״אני לא מאמין אני רובוט!״
**ביקורות:**
* 
* Chris Lambert, "OMG, I'M A ROBOT! as an important look into the dynamic between manliness and vulnerability", 20 בדצמבר 2016
* OMG I’m a Robot?! Review, Airman Xley, 16 בדצמבר 2016
* OMG, I’m a Robot! di Tal Goldberg e Gal Zelezniak", Ilcineocchio", 17 בינואר 2017

## הערות שוליים

קטגוריה:סרטי 2015
קטגוריה:סרטי מדע בדיוני ופנטזיה ישראליים
קטגוריה:סרטי פעולה ישראליים
קטגוריה:סרטי קומדיה מדע בדיוני משנות ה-2000
קטגוריה:סרטי גיבורי-על
קטגוריה:סרטים ישראליים עצמאיים
קטגוריה:סרטי קומדיה ישראליים
קטגוריה:סרטי מדע בדיוני
קטגוריה:סרטי פנטזיה
קטגוריה:סרטים ישראליים משנת 2015
פאהוניות'ין

**כביש פאהוניות'ין** או **כביש 1** (בתאית: **ถนนพหลโยธิน**) הוא כביש ראשי בבנגקוק ואחד מארבעת הכבישים המרכזיים ביותר בתאילנד. הכביש מתחיל באנדרטת הניצחון וממשיך צפונה עד למחוז צ'יאנג ראי, בסמוך לגבול עם מיאנמר. אורכו כ-1,005 קילומטרים.

במקור, אורך הכביש היה כ-22 קילומטרים והוא נסתיים באזור דון מואנג. הוא נקרא "פראצ'את'יפאטאי" (בתאית: ถนนประชาธิปไตย - דרך הדמוקרטיה). ב-1938 החליט ראש ממשלת תאילנד דאז, פלק פיבונסונגרם, להאריך את הכביש ב-140 קילומטרים, כך שאורכו הכולל יתנשא ל-162 קילומטרים ושהכביש יעבור במחוזות סינג בורי, לופ בורי ואיוטהאיה.

מאוחר יותר, הוארך הכביש לאורכו הנוכחי ושונה שמו לפאהוניות'ין, כמחווה לראש ממשלת תאילנד השני, פראיה פאנון פונפאיוהנסנה (พระยาพหลพลพยุหเสน).

## קישורים חיצוניים

קטגוריה:תאילנד: תחבורה
קטגוריה:אסיה: רחובות ושדרות
קטגוריה:בנגקוק
אלכסנדר סידורנקו

**אלכסנדר סידורנקו** (באוקראינית: **Сидоренко Олександр Олександрович**; 27 במאי 1960 – 20 בפברואר 2022) היה שחיין מאוקראינה שהתחרה עבור ברית המועצות. היה אלוף אולימפי (מוסקבה 1980) במשחה ל-400 מטר מעורב אישי, אלוף עולם (גואיאקיל 1982), אלוף אירופה (ספליט 1981) ושיאן עולם במשחה ל-200 מטר מעורב אישי.

## ביוגרפיה
סידורנקו נולד במריאופול.

באליפות אירופה שנערכה בינקפינג שבשוודיה בשנת 1977 זכה סידורנקו במדליית ארד במשחה ל-200 מטר מעורב אישי בתוצאה של 2:08.80 דקות.

### שיאן עולם
באליפות ברית המועצות בשחייה שנערכה במוסקבה ב-9 ביולי 1978 קבע סידורנקו במשחה ל-200 מטר מעורב אישי שיא עולם חדש של 2:05.24 דקות, שיפור לשיא העולם בן השנה של גרהם סמית' מקנדה (2:05.31 דקות). שיא זה החזיק מעמד כחודש ונשבר על ידי סטיב לנדקוויסט מארצות הברית (2:04.39 דקות). באליפות העולם בשחייה שנערכה בברלין, באותה העת מערב גרמניה בסוף אוגוסט אותה שנה הוא זכה במדליית ארד במשחה ל-200 מטר מעורב אישי, בתוצאה של 2:05.29 דקות, אחרי גרהם סמית' שקבע שיא עולם חדש של 2:03.65 דקות וג'סי ואסאלו מארצות הברית (2:04.99 דקות).

### אלוף אולימפי
באולימפיאדת מוסקבה (1980) זכה סידורנקו במדליית זהב במשחה ל-400 מטר מעורב אישי בשיא אולימפי חדש של 4:22.89 דקות לפני בן ארצו סרגיי פסנקו סניור (4:23.43 דקות) וזולטאן וראסטו מהונגריה (4:24.24 דקות).

### אלוף אירופה
באליפות אירופה שנערכה בספליט באותה העת יוגוסלביה בשנת 1981 זכה סידורנקו במדליית זהב במשחה ל-200 מטר מעורב אישי בתוצאה של 2:03.41 דקות.

### אלוף עולם
באליפות העולם בשחייה שנערכה בגואיאקיל, שבאקוודור בשנת 1982 זכה סידורנקו במדליית זהב במשחה ל-200 מטר מעורב אישי בשיא אליפות חדש של 2:03.30 דקות, לפני ביל בארט מארצות הברית (2:03.49 דקות) וג'יובאני פרנסצ'קי מאיטליה (2:04.65 דקות).

## חייו האישיים
בשנת 1982 נישא סידורנקו לילנה קרוגלובה, בעלת מדליית ארד אולימפית בשחייה (מוסקבה 1980).

לאחר שפרש מספורט תחרותי החל סידורנקו לאמן שחייה וכדורמים בעיר הולדתו.

נפטר ב-20 בפברואר 2022.

## שיאים אישיים
* 100 מטר גב: 57.56 שניות (1979)
* 200 מטר מעורב אישי: 2:02.85 דקות (1982)
* 400 מטר מעורב אישי: 4:21.97 דקות (1980)

## תארים והישגים
* סידורנקו זכה במהלך הקריירה שלו ב-11 תוארי אליפות ברית המועצות אישיים בשחייה.

## קישורים חיצוניים

קטגוריה:מאמני שחייה
קטגוריה:שחייני מעורב אישי
קטגוריה:שחייני גב
קטגוריה:שחיינים באולימפיאדת מוסקבה (1980)
קטגוריה:אלופים אולימפיים סובייטים: שחייה
קטגוריה:שיאני עולם סובייטים: שחייה
קטגוריה:מאמני ספורט אוקראינים
קטגוריה:סובייטים שנולדו ב-1960
קטגוריה:אוקראינים שנולדו ב-1960
קטגוריה:אוקראינים שנפטרו ב-2022
הסיירת הירוקה

**היחידה הארצית לפיקוח בשטחים הפתוחים** המכונה **הסיירת הירוקה** היא יחידת האכיפה של רשות הטבע והגנים.

## רקע והקמה
בשנת 1976 מינה שר החקלאות אהרן אוזן ועדה על מנת לחקור את תופעת ההשתלטות על אדמות מדינה. בראש הוועדה עמד מאיר זורע, אז מנהל מינהל מקרקעי ישראל.
בהמלצת הוועדה הוקמה באותה שנה הסיירת הירוקה והוכפפה לרשות שמורות הטבע.
מנהלהּ הראשון של היחידה היה אלון גלילי. ב-1990 החליפו אל"ם במיל. גלעד אלטמן. משנת 2005 עד שנת 2014 כיהן בתפקיד אל"ם במיל נפתלי כהן. משנת 2014 מכהן בתפקיד אורי מלכה.

ב-1992 הועברה האחריות על רשות שמורות הטבע ממשרד החקלאות אל המשרד להגנת הסביבה.

סמכויות הפיקוח והאכיפה מוקנות לפקחי הסיירת מכוח סעיף 60(א) לחוק הגנים הלאומיים, שמורות טבע, אתרים לאומיים ואתרי הנצחה, תשנ"ב-1992.

ב-22 באוגוסט 1995 קיבלה ממשלת ישראל את החלטה 6014, מכוחה מונתה ועדת מנכ"לים שתפקידה לתאם את פעולות הסיירת.

## תחומי אכיפה
היחידה פועלת מטעמם של הגופים הבאים:
* קרן קיימת לישראל - הסדרת מרעה ביערות ואיתור שטחים לנטיעות
* משרד הפנים - איתור בנייה בלתי חוקית בשטחים פתוחים
* משרד הביטחון - טיפול בהסגות גבול (רעיה בלתי חוקית, בניה במחוברים וגנבות) בשטחי אש
* משרד החקלאות - הסדרת מרעה בשטחים פתוחים ואכיפת פקודת היערות
* הסוכנות היהודית
* מינהל מקרקעי ישראל - טיפול בעיבוד לא חוקי של אדמות מדינה, מניעת כרייה בלתי חוקית
* המשרד להגנת הסביבה - אכיפת חוק איסור נהיגה בחוף הים
* מקורות - פיקוח על תוואי המוביל הארצי
* רשות הטבע והגנים - פינוי פולשים ופיקוח צייד
* מע"צ - טיפול בשלטים שהוצבו בניגוד לקבוע בחוק הדרכים (שילוט) התשכ"ו - 1966

הגופים שהסיירת הירוקה מבצעת בעבורם פעולות פיקוח משתתפים במימון פעולותיה. מינהל מקרקעי ישראל מממן כשליש מעלות הפעולות. על פי החלטת הממשלה המסדירה את פעילות הסיירת היא פועלת בהתאם לסעיף 74 לתקנות ההגנה לשעת חירום הקובע כי וכן בסעיף 125 לתקנות המקנה למפקד צבאי סמכות להכריז על אזור כעל שטח צבאי סגור כך ש "כל אדם הנכנס לתוך כל שטח או מקום, או יוצא מתוכם, במשך כל תקופה, שבה עומד בתקפו צו כזה ביחס לשטח או למקום ההם, ללא תעודת-היתר בכתב שהוצאה בידי המפקד הצבאי או מטעמו, יאשם בעבירה על התקנות".

## ביקורת
ב-1994 כינה חוקר הבדואים יצחק ביילי את הסיירת "גולם שקם על יוצריו". לטענתו לא מסתפקת הסיירת באכיפת החוק אלא מתווה מדיניות שמטרתה להצר את צעדיהם של הבדואים, כולל אלה מהם המשרתים בכוחות הביטחון.

בשנים 2002-2004 הפעיל מינהל מקרקעי ישראל בשיתוף הסיירת מטוסים קלים לשם ריסוס אדמות מדינה שנזרעו שלא כדין על ידי בדואים. ב-2005 הוצא צו על תנאי האוסר להשתמש באמצעי זה. ב-2007 הכריע בית המשפט העליון כי פעולות אלה אינן חוקיות.

## קישורים חיצוניים
* 
* 
* חוק העז השחורה מאת יצחק ביילי, באתר סנונית
* מצגת באתר משרד החקלאות ופיתוח הכפר (בארכיון האינטרנט)
* שאילתא בנושא ריסוס שדות על ידי הסיירת, באתר הכנסת
* הלוחמה הכימית של מינהל מקרקעי ישראל באתר התאחדות חקלאי ישראל
* 

## הערות שוליים

קטגוריה:המשרד להגנת הסביבה
קטגוריה:ישראל: ארגוני אכיפת חוק
קטגוריה:בדואים
בן שלו

**בן שלו** (נולד ב-5 בנובמבר 1971) הוא עיתונאי ישראלי, כתב התרבות ומבקר המוזיקה של העיתון "הארץ".

## ביוגרפיה

נולד בתל אביב, גדל ברחובות וחזר בנעוריו לתל אביב. לאחר שירות בצבא החל לעבוד כמגיה בעיתון "חדשות" מספר חודשים טרם סגירתו ב-1993. בהמשך עבד כעורך בעיתון "העיר", וכתב גם ביקורות מוזיקה לעיתון. למד מוזיקה בבית הספר רימון אך פרש לאחר שנה. למד היסטוריה כללית באוניברסיטת תל אביב.

בשנת 1999 עבר ל"הארץ", שם עבד כעורך כתבות ומדי פעם כתב על מוזיקה. ב-2003 מונה למבקר הג'אז של העיתון ומ-2006 משמש מבקר המוזיקה הישראלית של העיתון. ב-2009 החל לפרסם את הטור 'שמיעה סלקטיבית', בהתחלה פעם בשבועיים ובהמשך בכל יום שישי.

שלו נשוי ואב לשלוש בנות.

## קישורים חיצוניים
* בן שלו, המדור "שמיעה סלקטיבית", באתר הארץ
* מדפי המוזיקה של בן שלו, באתר קול הקמפוס
* 
* 
* 

קטגוריה:מבקרי מוזיקה ישראלים
קטגוריה:סגל הארץ
קטגוריה:סגל העיר
קטגוריה:בעלי טור ישראלים
קטגוריה:בוגרי אוניברסיטת תל אביב
קטגוריה:מבקרי ג'אז
קטגוריה:ישראלים שנולדו ב-1971
אהבה אסורה בפטרבורג

**אהבה אסורה בפטרבורג** הוא מותחן ריגול מאת מישקה בן דוד, שיצא לאור בהוצאת כתר בשנת 2008. בן דוד שירת ב"מוסד" בתפקידי שטח, מודיעין ופיקוד, והגיע בו לדרגה גבוהה. בין היתר כיהן כראש מחלקת המודיעין של אגף המבצעים במוסד.
## עלילת הספר
גיבור הספר הוא יוגב בן ארי, סוכן חשאי באגף המבצעים של המוסד, המצוי בשליחות חשאית בסנט פטרבורג. הספר מתאר את מסכת חייו של יוגב, אשר גדל במושב בערבה, שם הכיר את אהובתו, אורית. יוגב שירת כלוחם וכמפקד מחלקה בצנחנים ולאחר שחרורו התגייס למוסד, עבר את הקורס המבצעי ושימש כלוחם ומפקד ביחידה מבצעית במוסד. כאיש יחידת כידון לקח חלק בפעולות במסגרת אגף המבצעים המיוחדים של הארגון. אשתו, אורית, לא הסכימה עם אורח חייו ואף סלדה ממקום העבודה שלו, בעוד שהוא מוצא עצמו מעורב במבצעי סיכול טרור ברחבי העולם, ובהם התנקשויות, המערערים את שלוות נפשו.

הניסיונות העקרים שלהם להביא ילד לעולם, כמו גם הקונפליקט הערכי ביניהם, המונע בעיקר מן הגישה הפציפיסטית בה נוקטת אורית אל מול יוגב, איש הזרוע הארוכה של מדינת ישראל, מרחיקים אותם זה מזה, ומובילים לכעס, לשנאה ובסופו של דבר לפרידה כואבת ומייסרת. לאחר גירושיו מבקש יוגב לפרוש מן הארגון, אולם מפקדיו משכנעים אותו לצאת, בזהות בדויה של איש עסקים קנדי, לרוסיה כדי לנסות לאסוף מידע על איראן. בסנט פטרבורג הוא התאהב, כמו במקרה, במוכרת בחנות ספרים בשם אנה. או אז החליט החלטה דרמטית - להפוך את השקר לאמת. סיפור הכיסוי שלו יהיה מעתה למציאות חייו. לא עוד סוכן חשאי שנישואיו נהרסו בגלל סוד שהסתיר במשך שנים. מהיום הוא יהיה איש עסקים קנדי המנהל חיים שקטים עם מוכרת הספרים שבה התאהב.

## קישורים חיצוניים
* .
* .
* .
* 
* .

## הערות שוליים

קטגוריה:ספרות בלשית
קטגוריה:ספרי ריגול
קטגוריה:מותחנים בעברית
קטגוריה:המוסד בתרבות ובאמנות
קטגוריה:ספרי מישקה בן-דוד
קטגוריה:ספרי הוצאת כתר
קטגוריה:ספרים ישראליים
Run This Town

**Run This Town **(בעברית: **מנהל את העיר הזאת**) הוא שיר של הראפר ג'יי זי בהשתתפות הזמרת ריהאנה והראפר קניה וסט. השיר נכתב על ידי ג'יי זי, ריהאנה וקניה וסט עצמם, והופק על ידי וסט ווילסון. ב-24 ביולי 2009 השיר יצא כסינגל השני מאלבום האולפן ה-11 של ג'יי זי, The Blueprint 3. השיר גם שימש כשיר נושא של משחק הווידאו Battlefield 4.

השיר זכה להצלחה והגיע למקום השני במצעד הבילבורד הוט 100 האמריקאי ומכר עד כה 3.2 מיליון עותקים בארצות הברית -5.5 מיליון עותקים בעולם, מה שמכניס אותו לרשימת הסינגלים הנמכרים ביותר. בבריטניה, השיר הגיע למקום הראשון במצעד הסינגלים הבריטי ומכר עד כה 300,000 עותקים.

## פרסים
השיר היה מועמד בעיקר לפרסים "שיר הראפ הטוב ביותר" ו-"ביצוע הראפ/שירה הטוב ביותר" בטקס פרסי הגראמי 2010, ובסופו של דבר זכה בשניהם, מה שהביא לג'יי זי את פרס גראמי העשירי שלו, לקניה את ה-14 שלו, ולריהאנה את פרס גראמי השלישי שלה.

השיר גם זכה בפרס אמי בקטגוריית "הרכב מוזיקה מצטיינת/כיוון/מילים", בזמן הסופרבול.

## מיקומי שיא

## קישורים חיצוניים

## הערות שוליים

קטגוריה:שירי ריהאנה
קטגוריה:שירי קניה וסט
קטגוריה:שירי ג'יי-זי
קטגוריה:שירים באנגלית
קטגוריה:שירים שנכתבו על ידי ג'ף באסקר
קטגוריה:שירים שנכתבו על ידי קניה וסט
קטגוריה:שירים שנכתבו על ידי ריהאנה
קטגוריה:שירים שהופקו על ידי קניה וסט
קטגוריה:וידאו קליפים שבוימו על ידי אנתוני מנדלר
קטגוריה:סינגלים שהגיעו למקום הראשון במצעד הסינגלים הבריטי
קטגוריה:זוכי פרס גראמי לביצוע הראפ המלודי הטוב ביותר
בן אלטיט

**בן אלטיט** (נולד ב-4 באפריל 1993) הוא כדורסלן ישראלי המשחק בעמדת הסנטר בקבוצת ראפיד בוקרשט מרומניה. .

## קריירה כשחקן
אלטיט נולד, גדל והתחנך בהרצליה. בנעוריו למד בבית הספר רוטברג שברמת השרון. כנער שיחק בקבוצות הנוער של רמת השרון ומכבי תל אביב והיה לאחד המצטיינים בקבוצה. לאחר מכן שיחק שנה במכללת בריאנט שברוד איילנד, ארצות הברית. בגיל 18 הושאל אלטיט לעונת התחשלות לקבוצת הבוגרים של בני הרצליה.

בשנת 2013 זומן למועדון הבוגרים של קבוצת מכבי תל אביב. לאלטיט הייתה אפשרות לשחק גם במכבי תל אביב וגם באליצור רמלה כמו חברו לקבוצה ארד הררי במסגרת הכרטיס הכפול.

אלטיט זכה עם מכבי תל אביב ביורוליג בעונת 2013/14.

בעונת 2014/15 התחיל את העונה עם מכבי תל אביב, ביקש להשתחרר מספר פעמים כיוון שלא שותף במשחקים לטענתו ולבסוף הושאל לעירוני רמת גן. השתתף במשחק האולסטאר של הליגה הלאומית וזכה בתואר ה-MVP של המשחק. בשלב מאוחר יותר של העונה חזר לשורות מכבי תל אביב והפעם קיבל יותר דקות משחק.

בעונת 2015/16 חתם בן אלטיט לעונה אחת במדי מכבי קריית גת שעלתה באותה עונה לליגת העל.

בעונת 2016/17, חזר לליגת העל, וחתם במדי מכבי אשדוד באר טוביה.

בעונת 2017/18, חתם בהפועל גלבוע גליל לעונה אחת.

בינואר 2019, חתם בעירוני נהריה לחצי עונה. בספטמבר 2019 חתם בהפועל באר שבע לעונה אחת.

ב-17 באוגוסט 2020 חתם לעונה אחת באליצור "איתו" אשקלון. ב-20 ביולי 2021 חתם במכבי עירוני רמת גן.

בשנת 2021 השתתף עם אחיו נמרוד בעונה הרביעית של תוכנית הריאליטי המוזיקלית אקס פקטור ישראל, במטרה לייצג את ישראל באירוויזיון 2022, אך הם לא עברו את שלב האודישנים.

## סטסיסטיקות

## קישורים חיצוניים

* פרופיל שחקן, באתר מנהלת ליגת העל בכדורסל

## הערות שוליים

קטגוריה:כדורסלני מכבי תל אביב
קטגוריה:כדורסלני בני הרצליה
קטגוריה:כדורסלני מכבי עירוני רמת גן
קטגוריה:כדורסלני מכבי קריית גת
קטגוריה:כדורסלני מכבי אשדוד
קטגוריה:כדורסלני הפועל גלבוע גליל
קטגוריה:כדורסלנים ישראלים בליגת המכללות בארצות הברית
קטגוריה:כדורסלני נבחרת ישראל
קטגוריה:כדורסלני אליצור רמלה
קטגוריה:כדורסלני עירוני נהריה
קטגוריה:כדורסלני הפועל באר שבע
קטגוריה:בוגרי תיכון רוטברג (רמת השרון)
קטגוריה:משתתפי אקס פקטור ישראל
קטגוריה:כדורסלני אוניברסיטאות ומכללות בארצות הברית
קטגוריה:סנטרים (כדורסל)
קטגוריה:ישראלים שנולדו ב-1993
Live Your Life

**Live Your Life** (בעברית: **חֲיֵה את חייך**) הוא שיר של הראפר האמריקאי T.I. בהשתתפות הזמרת ריהאנה, מאלבום האולפן השישי שלו, "Paper Trail". השיר יצא לאור ב-23 בספטמבר 2008 כסינגל השלישי מהאלבום. הז'אנר של השיר הוא היפ הופ מעורבב עם אלמנטים של אר אנד בי עכשווי.

השיר זכה להצלחה רבה בעולם ומכר 5.5 מיליון עותקים. בארצות הברית, השיר מכר 6.4 מיליון עותקים, מה שהופך אותו לאחד מהסינגלים הנמכרים ביותר, והגיע למקום הראשון במצעד הפזמונים בילבורד הוט 100. גם בממלכה המאוחדת השיר זכה להצלחה והגיע למקום השני במצעד הסינגלים הבריטי עם מכירות של 400,000 עותקים עד כה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ריהאנה
קטגוריה:שירים באנגלית
קטגוריה:וידאו קליפים שבוימו על ידי אנתוני מנדלר
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אטלנטיק רקורדס
Unbroken

***Unbroken*** (בעברית: **בלתי שביר/ה**) הוא אלבום האולפן השלישי של דמי לובאטו. האלבום יצא לאור ב-20 בספטמבר 2011 על ידי חברת התקליטים הוליווד רקורדס.

לובאטו תיארו את *Unbroken* כאלבום יותר בוגר ו"פופי" מהאלבומים הקודמים, שאופיינו בעיקר בסגנון פופ רוק, כאשר מודגשים בו הז'אנרים פופ וה-R&B. בהמשך לכך, הודו שהאלבום הושפע מזמרת ה-R&B הברבדית ריהאנה, כשעבדו על האלבום. בעוד שהמילים שנכתבו בחלק משירי האלבום הושפעו רבות מהקשיים האישיים של לובאטו, קיימות מילים קלילות יותר בשירים המדברים על נושאים כמו אהבה, בין אישית ושוויונית, העצמה אישית והנאה מהחיים.

האלבום קיבל ממבקרי המוזיקה ביקורות חיוביות בעיקר, שציינו לטובה את שירי הבלדות באלבום ושיבחו את הווקאליות של לובאטו, בעוד שלדעת המבקרים הביקורתיים יותר הוא היה "לא בוגר", והם ביקרו לרעה את כמות "שירי המסיבות" באלבום. אך המעריצים התלהבו מהאלבום, והמצעדים הוכיחו למבקרים אחרת כאשר האלבום הפך הצלחה מסחרית ברחבי ארצות הברית בהגיעו למקום הרביעי במצעד בילבורד 200, לאחר שהאלבום הגיע להיקף מכירות של כ-97,000 עותקים בשבוע הראשון ליציאתו, ובהמשך אף הוכפל ההיקף פי יותר מחמישה כאשר נמכרו יותר מ-500,000 עותקים שהכתירו את האלבום כאלבום זהב. אמנם ההצלחה לא נעצרה שם, והצגתו הבינלאומית של האלבום הכניסה אותו למצעדים שונים ברחבי העולם, בין היתר במדינות קנדה, מקסיקו, איטליה, ספרד, שווייץ, אוסטרליה וניו זילנד, כאשר בברזיל אף קיבל את התואר אלבום פלטינה ובצ'ילה והפיליפינים הגיע למעמד גבוה יותר של אלבום זהב.

הסינגל המוביל מהאלבום שנקרא "Skyscraper", יצא לאור חודשיים לפני יציאת האלבום השלם וזכה להצלחה מסחררת כאשר הגיע למקום העשירי במצעד בילבורד הוט 100, דבר שהפך אותו לסינגל השני הכי מצליח במצעדים של לובאטו, אחרי הסינגל "This Is Me", מפסקול הסרט "קאמפ רוק". בהמשך נמכר הסינגל ביותר ממיליון עותקים ברחבי ארצות הברית והפך ללהיט הפלטינה הראשון של לובאטו. במצעדים מחוץ לארצות הברית, השיר זכה להגיע ל-20 העליונים במצעדים שבקנדה, ניו זילנד וסקוטלנד. הסינגל התקבל בברכה אצל מבקרים, שאף ציינו את "Skyscraper" כשיר הבולט של האלבום. נכון לדצמבר 2014, האלבום נמכר ביותר מ-800,000 עותקים ברחבי העולם.

## רשימת שירים

## מצעדים ותארים

## נתוני מכירות

## מועמדויות ופרסים

## קישורים חיצוניים

## הערות שוליים

קטגוריה:אלבומי דמי לובאטו
קטגוריה:אלבומים באנגלית
קטגוריה:אלבומים שהופקו על ידי דרימלאב
קטגוריה:אלבומים שהופקו על ידי טובי גד
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי ראיין טדר
קטגוריה:אלבומים שהופקו על ידי רוק מאפיה
קטגוריה:אלבומים שהוקלטו באולפני ההקלטות של וסטלייק
קטגוריה:אלבומי פלטינה בארצות הברית
קטגוריה:אלבומי פלטינה בברזיל
קטגוריה:אלבומי חברת הוליווד רקורדס
לילי פרומט

**לילי לינדה פרומט** (באסטונית: **Lilli Linda Promet**; 16 בפברואר 1922, פצרי (בימינו פצ'ורי), רוסיה – 16 בפברואר 2007, טאלין) הייתה סופרת ועיתונאית אסטונית. נודעה במיוחד כמחברת סיפורים קצרים וכן מספר רומנים.

## חייה
לילי פרומט נולדה בשנת 1922 בפצרי, במחוז הדרום-מזרחי פצרימה של אסטוניה העצמאית מלפני מלחמת העולם השנייה, בימינו חלק מרוסיה, כבת של הצייר האסטוני אלכסנדר פרומט (1879–1938) ושל אשתו הראשונה, אולגה.
אחרי שסיימה את בית הספר היסודי מס' 18 נרשמה בשנת 1935 לבית הספר לאמנות יישומית, מחלקת קרמיקה, אותו סיימה באביב 1940. בסתיו 1940 התקבלה לעבוד בעיתון Noorte Hääl (נורטה הל). ביוני 1940 מולדתה נכבשה על ידי ברית המועצות שהנהיגה בה משטר קומוניסטי. אחרי שגרמניה הנאצית פלשה לברית המועצות, לרבות לאסטוניה, לילי פרומט ומשפחתה פונו על ידי השלטונות הסובייטים מזרחה לטטרסטן. בקיץ 1943 היא התקבלה לעבוד בתחנת הרדיו בשפה האסטונית ששידרה מלנינגרד הנצורה על ידי הנאצים. בשובה למולדתה, בשנים 1944–1951 עבדה פרומט כעיתונאית.
בימי השלטון הסובייטי הייתה  פרומט חברה במפלגה הקומוניסטית האסטונית.

לילי פרומט נפטרה בשנת 2007 בגיל 85 בטאלין. היא הובאה לקבורה בבית הקברות מצאקלמיסטו בטאלין.
### חייה הפרטיים
היא הייתה נשואה לסופר ראלף פארווה (1919–2011). בנם, ראלף ר. פארווה (1946–1998) היה עיתונאי ופוליטיקאי, חבר בפרלמנט של אסטוניה ("ריגיקוגו") בשנים 1992–1995.

## פרסים ואותות כבוד
*1971 - תואר סופרת מצטיינת של אסטוניה הסובייטית
*1989 - חברה לשם כבוד של איגוד אנשי הקולנוע באסטוניה

## ספריה
*1958 - Ainult puhtas armastusest (רק אהבה טהורה) מיניאטורות וסיפורים
*1958 *Püha kunsti jüngrid* (חסידי האמנות הקדושה) - סיפורים
*1958 - *3x Pakitud Kohver eisipilte saksamaalt, Bulgaariast ja soomest* (מזוודה ארוזה X3 - חוויות מסע בגרמניה, בולגריה ופינלנד) עם בעלה, ראלף פרווה
**Roosa kübar* (1961) (הכובע הוורוד)
**Meesteta küla* (1962 כפר ללא נשים - רומן)
*1963 -**Kohtumine Marianne'iga - סיפורי מסע - עם רלף פרווה
**Lamav tiiger* (1964) (נמר נח)
*1965 - *7kirja Poolast* ספורי מסע ב[[פולין]] עם רלף פרווה
*1965 - Imelik raamat (ספר מוזר) [[פובליציסטיקה]]
**Kes levitab anekdoote?* (1967) מי הפיץ את הבדיחות?
* *Taputilgake* (1968), ספר אגדות
**Iibelpuu* (1970) שירים
**Primavera* (1971, ), רומן על אהבה, שבמרכזו מסע לאיטליה
*1973 - *Los Caprichos* - דרמה
**Raamita pildid (1976,) מסות
* *Tüdrukud taevast* (1979) (נערות מן השמיים)
*1982 - *Else, Teeba prints* דרמה
* (1984) ציור של קיץ וסיפורים אחרים
**Kuningal on häda* 1989 (היגון של המלך) מחזה לילדים
**Õhtusel alleel* (1989) שירים
**Iisabel: Romaan* (1992) (איזבל: רומן אהבה)
**Aheldatud muusa* (1997) (מוזה מוגבלת) יומן 1982–1987

## תסריטי סרטים
**Tütarlaps mustas* (1966) (הבחורה בשחור)
**Roosa kübar* (1963) " (בימוי: וליו קספר)

## קישורים חיצוניים
* מאמר לרגל מלאת גיל 80, באתר Eesti Päeveleht 
מאמר מאת Margit Adorf *Lilli Promet on kogenud imesid*
*  מאמר Ellen Kadi Kask 15-2-2007 בכתב העת Juubelijuttu Lilli Prometist
* 
* נובלה Koera surm -מות הכלב באסטונית 

קטגוריה:סופרות אסטוניות
קטגוריה:מעוטרי עיטור הידידות בין העמים
קטגוריה:מעוטרי עיטור אות הכבוד
קטגוריה:ילידות 1922
קטגוריה:נפטרות ב-2007
קטגוריה:נפטרים ב-2007
עאטף צדקי

**עאטף מחמד נגיב צדקי** (בערבית: **عاطف محمد نجيب صدقى**, 29 באוגוסט 1930 - 25 בפברואר 2005) היה פוליטיקאי מצרי, אשר כיהן בתפקיד ראש ממשלת מצרים בין השנים 1986–1996.

## חייו הפרטיים
צדקי נולד בשנת 1930 בעיר טנטא שבדלתא של הנילוס. בהכשרתו הוא עו״ד וכלכלן. את הדוקטורט בכלכלה קיבל מאוניברסיטת פריז.

בשנת 1986 החליף את עלי לוטפי מחמוד בתפקיד ראש ממשלת מצרים.

נפטר בתאריך 25 בפברואר 2005 בבית חולים בקהיר.

## קריירה פוליטית
כראש הממשלה, צדקי פיקח, ולעיתים אף מתח ביקורת על רפורמות שהוצעו על ידי קרן המטבע הבינלאומית. בנובמבר 1993, הוא ניצל מניסיון התנקשות בקהיר, שבוצע על ידי קבוצה אסלאמית מיליטנטית, כאשר במהלך ניסיון ההתנקשות נהרגה תלמידת בית ספר. ב-2 בינואר 1996, הוא, יחד עם ממשלתו, התפטר מתפקידו, וכעבור יומיים הוחלף על ידי יורשו, כמאל גנזורי.

תקופת כהונתו של צדקי כראש ממשלת מצרים היא הארוכה ביותר בהיסטוריה של ראשי ממשלת מצרים, מאז סוף שלטונה של האימפריה העות'מאנית במדינה בשנת 1914.

## קישורים חיצוניים

* 

## הערות שוליים

קטגוריה:ראשי ממשלת מצרים
קטגוריה:מצרים שנולדו ב-1930
קטגוריה:מצרים שנפטרו ב-2005
משה סובל

**משה סובל** (נולד בשנת 1964) הוא נשיא בית המשפט המחוזי בירושלים מאז 1 בפברואר 2023.

## ביוגרפיה
נולד וגדל בירושלים, נכדו של הרב שלמה סובל ונינו של הרב בן ציון ידלר. למד בישיבה התיכונית חורב ולאחר מכן למד במשך שנתיים בישיבת חברון. התגייס לצה"ל ושירת במקהלת הרבנות הצבאית.

בשנת 1991 סיים לימודי משפטים באוניברסיטה העברית בירושלים, וכעבור שנתיים הוסמך כעורך דין.

בשנות ה-90 ניצח על מקהלת הילדים פרחי ישורון והפיק עמה אלבום של מוזיקה חסידית.

במשך תקופה עבד כעורך דין עצמאי, ולאחר מכן עבד במחלקה המשפטית של בנק טפחות. שימש כעוזר משפטי בבית המשפט העליון בלשכת השופט יצחק זמיר. כמו כן שימש כמורה מן החוץ בפקולטה למשפטים של האוניברסיטה העברית.

בשנת 2001 התמנה לשופט בבית משפט השלום בירושלים. בשנת 2007 התמנה לשופט בית המשפט המחוזי בירושלים.

בשנת 2023 מונה לנשיא בית המשפט המחוזי בירושלים.

## מפסיקותיו
בשנת 2008 פסק כי אריה דרעי לא יוכל להתמודד על ראשות עיריית ירושלים מפני שלא תמו שבע שנים מתום תקופת המאסר שנגזרה עליו, לפני קיצורה בידי ועדת השחרורים.

בשנת 2011 דחה את דרישתו של העיתון הגרמני דר שפיגל כי תביעת הדיבה שהגיש נגדו השחקן גיל קופטש תידון בגרמניה ולא בישראל.

בשנת 2013 דן בעניינו של ארגון נשות הכותל וקבע כי בג"ץ שדן בנושא בעבר לא התכוון לקבוע ש"מנהג המקום" הוא לפי הפרשנות האורתודוקסית, אלא לפי "פרשנות פלורליסטית-חילונית-לאומית".

סובל נמנה עם הרכב השופטים שדן את אהוד אולמרט. לפני כן היה בהרכב השופטים ששמע את עדותו המוקדמת של משה טלנסקי.

## קישורים חיצוניים
* 

## הערות שוליים

קטגוריה:משפחת גולדברג-ידלר
קטגוריה:שופטי בית המשפט המחוזי בירושלים
קטגוריה:בוגרי ישיבת חורב-ירושלים
קטגוריה:בוגרי ישיבת חברון כנסת ישראל
קטגוריה:עורכי דין ישראלים
קטגוריה:בוגרי האוניברסיטה העברית בירושלים: משפטים
קטגוריה:חברי מקהלת הרבנות הצבאית
קטגוריה:נשיאי בית המשפט המחוזי בירושלים
קטגוריה:ישראלים שנולדו ב-1964
גבת תחתית

ממוזער|300px|עובדות בשדות תחנת הניסיונות בגבת, 1928
**גבת תחתית ** הייתה תחנת ניסיונות חקלאית למרגלות קיבוץ גבת בעמק יזרעאל, שעסקה במחקר חקלאי בהנחייתו של יצחק וולקני, ושבתחומה התקיימו קורסי מפקדים של ארגון ההגנה בשנת 1937.

המקום נבחר עקב קרבתו למסילת העמק ולצירי תנועה. ערב מלחמת העולם השנייה (סוף 1937) הוקם במקום על ידי הבריטים מנחת מטוסים מאולתר שהוסב לשדה תעופה (1941) רמת דוד, שלימים הפך להיות בסיס חיל האוויר ברמת דוד.

## לקריאה נוספת
* יהודה סלוצקי, '''קיצור תולדות ההגנה''', הוצאת משרד הביטחון, 1986, (עמוד 195-196)
* יגאל שפי, **סיכת מם מם ** בהוצאת משרד הביטחון  (עמוד 54)
## קישורים חיצוניים
ביטאון חיל האוויר - גיליון 154, דצמבר 2003 - רמת דויד

קטגוריה:עמק יזרעאל
קטגוריה:ארץ ישראל: חקלאות
קטגוריה:ההגנה
קטגוריה:גבת
Cab

**CAB** (נקראים גם **Cabinet**) הוא פורמט של קובצי ארכיון במערכות ההפעלה של Microsoft Windows התומך בדחיסה שאינה מאבדת נתונים, ואישורים דיגיטליים מוטמעים, המשמשים לתחזק בהרשאה המתאימה את הארכיון. לקובצי CABinet יש את הסיומת .CAB, והם ניתנים לזיהוי על ידי ארבעת הסיביות הראשונות שלהם, MSCF. קובצי Cabinet נודעו בתחילה כ"קובצי היהלום". קיימים כלים לטיפול בקובץ גם במערכות הפעלה אחרות

CAB משתמש באלגוריתמים הבאים לשם הדחיסה:
*DEFLATE - הומצא על ידי פיל כץ, הכותב של פורמט הקבצים ZIP.
*Quantum compression - הרישיון התקבל מדייוויד סטפורד הכותב של ארכיון Quantum.
*LZX - הומצא על ידי יונתן פורבס וטומי פאוטנן, ניתן למיקרוסופט כשפורבס הצטרף לחברה.
## מבנה הקובץ
ארכיון CAB יכול להכיל עד 65535 תיקיות CAB. כל אחת מהן יכולה להכיל 65535 קבצים. תיקייה של CAB היא רשימה נטולת שם של קבצים כשכל אחד מופיע עם הנתיב אליו. בשל מבנה זה לא ניתן לאחסן תיקיות ריקות בפורמט.

## קישורים חיצוניים
*Microsoft CABinet SDK
## הערות שוליים

קטגוריה:פורמטי קבצים
בראד פרידל

**בראדלי האוורד פרידל** (באנגלית: **Bradley Howard Friedel**; נולד ב-18 במאי 1971) הוא כדורגלן עבר אמריקאי ששיחק בעמדת השוער.
## קריירה
פרידל שיחק כדורגל בליגת המכללות וייצג את הנבחרת של אוניברסיטת קליפורניה בלוס אנג'לס, ובעקבות כך זומן לסגל נבחרת ארצות הברית לקראת מונדיאל 1994 שנערך בארצות הברית, אך לא שיחק במהלך הטורניר. ב-1995 חתם על חוזה מקצועני ראשון כאשר הצטרף לקבוצת ברונדבי מליגת העל הדנית. לאחר תקופה קצרה חתם בגלאטסראיי מליגת העל הטורקית, וזכה עמה בסופר קאפ הטורקי. ב-1996 חזר לארצות הברית ושיחק עונה אחת בקולומבוס קרו, בה נבחר לשוער השנה של ליגת ה-MLS.

בסוף שנת 1997 חתם פרידל בקבוצת ליברפול מהפרמייר ליג האנגלית, שם שימש כשוער מחליף לדייוויד ג'יימס, ועד שנת 2000 ערך 30 הופעות בקבוצה בכל המסגרות. לאחר מכן עבר לבלקברן רוברס וסייע לה להעפיל לפרמייר ליג בשנת 2001. פרידל שיחק בבלקבורן עד שנת 2008 וערך 289 הופעות במדי הקבוצה. לאחר מכן הגיע לאסטון וילה, במדיה שיחק שלוש שנים. באוגוסט 2011 עבר פרידל לטוטנהאם הוטספר. את הופעת הבכורה שלו בטוטנהאם ערך בהפסד 0–3 למנצ'סטר יונייטד, והוא פתח בהרכב בכל המשחקים בעונת 2010/2011. בעונת 2012/2013 הגיע הוגו לוריס לקבוצה ופרידל הפך לשוער השני של הקבוצה.

ביוני 2015 פרש ממשחק פעיל.

פרידל שיחק בנבחרת  מ-1992 ועד 2005, ולזכותו 82 הופעות במדי הנבחרת.

## קישורים חיצוניים

קטגוריה:אמריקאים ילידי אוהיו
קטגוריה:כדורגלנים אמריקאים
קטגוריה:שוערי כדורגל אמריקאים
קטגוריה:כדורגלני ברונדבי
קטגוריה:כדורגלני גלאטסראיי
קטגוריה:כדורגלני קולומבוס קרו
קטגוריה:כדורגלני ליברפול
קטגוריה:כדורגלני בלקברן רוברס
קטגוריה:כדורגלני אסטון וילה
קטגוריה:כדורגלני טוטנהאם הוטספר
קטגוריה:כדורגלני נבחרת ארצות הברית
קטגוריה:אוהיו: כדורגלנים
קטגוריה:בוגרי אוניברסיטת קליפורניה בלוס אנג'לס
קטגוריה:כדורגלנים באולימפיאדת ברצלונה (1992)
קטגוריה:כדורגלני קופה אמריקה 1993
קטגוריה:כדורגלני גביע הזהב 1993
קטגוריה:כדורגלני מונדיאל 1994
קטגוריה:כדורגלני קופה אמריקה 1995
קטגוריה:כדורגלני גביע הזהב 1996
קטגוריה:כדורגלני גביע הזהב 1998
קטגוריה:כדורגלני מונדיאל 1998
קטגוריה:כדורגלני גביע הקונפדרציות 1999
קטגוריה:כדורגלני גביע הזהב 2000
קטגוריה:כדורגלנים באולימפיאדת סידני (2000)
קטגוריה:כדורגלני מונדיאל 2002
קטגוריה:כדורגלנים אולימפיים אמריקאים
קטגוריה:מאמני כדורגל אמריקאים
קטגוריה:מאמני ניו אינגלנד רבולושן
קטגוריה:חברי היכל התהילה הלאומי לכדורגל
קטגוריה:אמריקאים שנולדו ב-1971
ארץ ישראל הישנה והטובה חלק ה': נוסטלגיה

"**ארץ ישראל הישנה והטובה חלק ה': נוסטלגיה**" הוא אלבום של הזמר הישראלי אריק איינשטיין משנת 1984. זהו החלק החמישי והאחרון בסדרת "ארץ ישראל הישנה והטובה", והוא כולל שירים שחלקם בוצעו בידי איינשטיין באלבומיו הקודמים ובשלישיית גשר הירקון – בעיבודים חדשים.

מלבד איינשטיין, על עטיפת האלבום הקדמית זוכים לקרדיט גם שם טוב לוי, יוני רכטר ויצחק קלפטר, אשר עיבדו את שירי האלבום, ויהודית רביץ שהשתתפה בשירה ובקולות רקע.

## רשימת רצועות

## קרדיטים
*אריק איינשטיין: שירה
*שם טוב לוי: חליל, קולות רקע, פסנתר ופנדר, סינטיסייזר
*יצחק קלפטר: גיטרות
*יוני רכטר: פסנתר, פנדר, סינטיסייזר, סינטי בס
*יהודית רביץ: שירה וקולות רקע
*מיקי שביב: גיטרה בס
*אלון הלל: תופים וכלי הקשה
*גורי אגמון: סקסופון בריטון, קלרינט, קלרינט בס
*יצחק מרקובצקי וקבוצה מתוך התזמורת הפילהרמונית הישראלית: כלי מיתר ואבוב
*סטיוארט טיילור, קווין קובק, יהושע פסטרנק: טרומבון
*מפיק: מיכאל תפוח
*טכנאי הקלטה: גיא יפה ויעקב מורנו
*מיקס: גיא יפה
*עוזרי טכנאי: מרק רוטוול וסיריל רוזנבלום
*AIRBRUSH: יונה אידינגר
*סדר צילום: "סטודיה"
*צילום: מנחם סקס
*עיצוב לוגו ועטיפה: מנחם רגב

## קישורים חיצוניים

* רשימת השמעה של ארץ ישראל הישנה והטובה חלקים א׳-ה׳ ביישום המוזיקה ספוטיפיי
### ביקורות
* 
* 

## הערות שוליים

קטגוריה:אלבומי אריק איינשטיין
ה
קטגוריה:אלבומי המשך
קטגוריה:אלבומים בעברית
קטגוריה:אלבומים שהופקו על ידי מיכאל תפוח
קטגוריה:אלבומים שהוקלטו באולפני טריטון
קטגוריה:אלבומי חברת CBS ישראל
איימי מאן

**איימי מאן** (באנגלית: **Aimee Mann**; נולדה ב-8 בספטמבר 1960) היא זמרת רוק אמריקאית.

## שנות היצירה המוקדמות
לאחר שסיימה את לימודיה התיכוניים במדינת וירג'יניה, עברה מאן לבוסטון לצורך לימודי מוזיקה. בשנת 1983 היא יסדה יחד
עם רוברט הולמס, ג'ואי פשה ומייקל האוסמאן את להקת הגל חדש Til Tuesday'. בשנת 1985 הוציאה הלהקה את אלבומה הראשון Voices Carry
שנחל הצלחה והגיע עד למקום ה-19 במצעד האלבומים האמריקאי. בהמשך שחררה הלהקה שני אלבומים נוספים עד להתפרקותה בשנת 1990.

## קריירת הסולו
לאחר פירוק הלהקה יצאה מאן לקריירת סולו. בשנת 1993 יצא אלבום הסולו הראשון שלה Whatever. למרות שזכה לביקורות טובות, האלבום לא הצליח במיוחד והגיע רק למקום ה-127 במצעד האלבומים האמריקאי. שנתיים לאחר מכן הוציאה מאן את אלבומה השני I'm With Stupid. גם במקרה זה זכה האלבום לביקורות טובות אך להצלחה חלקית בלבד מבחינה מסחרית. עם זאת, שירה של מאן That's Just What You Are מתוך האלבום נכלל בפס הקול של הסדרה הפופולרית דאז מלרוז פלייס והגביר את החשיפה הציבורית שלה.

## "מגנוליה" ושנות ה-2000
בשנת 1999 הקליטה מאן שמונה שירים מקוריים (ובנוסף לכך גם ביצוע חדש לשיר One של הארי נילסון) עבור הפסקול של "מגנוליה", סרטו של הבמאי פול תומאס אנדרסון. השירים היוו את רובו של הפסקול, ושניים מהם אף שולבו בגוף הסרט. הסרט זכה לתהודה רבה והיה מועמד לשלושה פרסי אוסקר, בהם גם עבור שירה של מאן "Save Me", שהיה מועמד בקטגוריית השיר הטוב ביותר. השיר היה מועמד גם לפרס גראמי.

כהמשך להצלחתו של הפסקול של "מגנוליה", הוציאה מאן בשנת 2000 את אלבומה Bachelor No. 2 or, the Last Remains of the Dodo, שהורכב משירים שהופיעו בפסקול ומשירים חדשים. בהמשך העשור הוציאה את האלבומים The Forgotten Arm, Lost In Space ו-Smilers !*&%#@. מאן הוציאה גם אלבום הופעה חיה ואלבום שירי חג מולד. בשנת 2012 הוציאה את אלבום האולפן השמיני שלה, Charmer. בשנת 2017 הוציאה את אלבום האולפן התשיעי שלה, Mental Illness.

בשנת 2018 גילמה זמרת ברים בפרק מתוך סדרת הפשע "הרצח של ורסצ'ה: סיפור פשע אמריקאי". באותה שנה שיחקה גם בתפקיד אורח בסדרה הקומית "תאגיד" (אנ') של ערוץ קומדי סנטרל.

## חייה האישיים
מאן נישאה לזמר וליוצר מייקל פן (אחיו של השחקן שון פן) בשנת 1997. בני הזוג מתגוררים בלוס אנג'לס.

## דיסקוגרפיה
### אלבומי אולפן
* 1993: *[[Whatever (אלבום)|Whatever]]*
* 1995: *[[I'm With Stupid]]*
* 2000: *[[Bachelor No. 2 or, the Last Remains of the Dodo]]*
* 2002: *[[Lost in Space]]*
* 2005: *[[The Forgotten Arm]]*
* 2006: *[[One More Drifter in the Snow]]* - שירי חג מולד
* 2008: *[[Smilers !*&%#@]]*
* 2012: *[[Charmer]]*
* 2017: *[[Mental Illness]]*
* 2021: *[[Queens of the Summer Hotel]]*

### אלבומים אחרים
* 1999: *[[מגנוליה (סרט)|מגנוליה]]* - פסקול
* 2004: *[[Live at St. Ann's Warehouse]]* - אלבום ו-DVD בהופעה חיה

## קישורים חיצוניים

* 

קטגוריה:זמרות רוק אמריקאיות
קטגוריה:זמרות-יוצרות אמריקאיות
קטגוריה:בסיסטיות אמריקאיות
קטגוריה:אמניות גפן רקורדס
קטגוריה:בוגרות מכללת ברקלי למוזיקה
קטגוריה:בוגרי מכללת ברקלי למוזיקה
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
השעון האסטרונומי בפראג

ממוזער|שמאל|350px|השעון האסטרונומי בפראג
**השעון האסטרונומי בפראג** או **האורלוגין של פראג** (בצ'כית: **Pražský orloj**) הוא שעון אסטרונומי מימי הביניים, המוצב בכיכר העיר העתיקה שבפראג. השעון הותקן ב-9 באוקטובר 1410, והוא העתיק ביותר בעולם שעדיין פועל.

בתחילת ינואר 2008 הושבת השעון לכחצי שנה של ניקוי ושיפוץ.

## היסטוריה
המנגנון המקורי של השעון הותקן על ידי השען מיקולאש מקאדן והפרופסור לאסטרונומיה יאן שינדל מאוניברסיטת קארל. ב-1490 הוסיף הרב-אומן האנו את לוח השנה והבובות.

ב-1886 השעון שופץ.

בתקופת מלחמת העולם השנייה, נשרף בניין העירייה והשעון ניזוק. ורק לאחר המלחמה - ב-1948 הוא שופץ ותוקן. כיום לצורך תפעולו הוא נעזר בכרונומטר.

## מבנה השעון
ממוזער|שמאל|350px|
פני השעון ניצבים בחזית המערבית של בית העירייה הישן. מנגנון השעון מורכב מכמה חלקים עיקריים: חוגה המציגה את מצג השמש והירח בשמיים, תצוגת בובות בדמות שנים-עשר השליחים, שלד המסמל את המוות המכה על פעמון מדי שעה, תצוגת בובות נוספות, וכן לוח שנה המציג מדליונים של עונות השנה.
צפייה במחוגי השעון מגלה גם את היום המדויק בחודש ובשנה. השעון מודד שלושה סוגי זמן ארציים: **שעון גרמני** - שהוא שעון מרכז אירופה, מוצג באמצעות ספרות רומיות מוזהבות (24 שעות) וסמן ה'יד'. **[[שעון צ'כיה ישן]]** - שמתחיל בכל יום בשקיעת השמש, מוצג על ידי דיסקה החוגה החיצונית המסתובבת סביב הלוח בספרות גותיות (בהמשך סמן היד המוזהבת) ו**שעון בבלי** - הזמן הבבלי המכונה גם זמן פלנטרי או שעות זמניות, מחלק את היום ל-12 חלקים שוים,מוצג על ידי ספרות שחורות וסמן השמש, ונמדד לפי המפגש בין זרוע השמש ובין מישור המילקה .

השעון מצלצל מדי שעה עגולה (מתשע בבוקר ועד תשע בערב), ומתחיל במופע: פעמונים מצלצלים והפסלים שסביב השעון מתחילים לזוז באקטים סמליים: היהירות האוחזת בידה מראה, רדיפת הבצע - בדמותו של קמצן עם שק מטבעות, שלד המסמל את המוות (מניד את ראשו מעלה מטה) ואויב הכנסייה, המיוצג על ידי כופר טורקי. לצידי השעון התחתון מופיעים: ההיסטוריון, המלאך, האסטרונום והפילוסוף. החלונות שמעל לשעון נפתחים ובובות המייצגות את שנים-עשר השליחים נעות במעגל. את מופע הבובות חותם תרנגול זהב מקרקר, המגרש את הרוחות שחדרו אליו בחסות חשכת הליל.

לפי אגדה שהייתה קיימת שנים רבות וניתן לשמוע אותה עד היום, השעון נבנה על ידי יאן רוז' (Hanusch) ועוזרו יעקב צ'ך. לפי אותה אגדה מועצת העיר התפעלה מאוד מעבודתו של האמן, עד שציוותה לעוור אותו, על מנת שלא יבנה שעון נוסף בעיר אחרת. בנקמה על המעשה הוא זרק את עצמו על השעון ובמשך שנים רבות המנגנון לא עבד, עד שהצליחו לתקן אותו. אגדה דומה מסופרת גם על שעונים אחרים, דוגמת השעון האסטרונומי בשטרסבורג. אגדה נוספת טוענת כי העיר תסבול אם השעון יוזנח ויחדל לפעול.

## גלריית תמונות

Prague ast clock, striking machine DSCN4667.JPG|מנגנון השעון
Kohout na orloji.jpg|תרנגול הזהב
PragueOrlojAniFigRight.jpg|השלד
מגדל השעון כולו.jpg|המגדל כולו
הככר מול השעון האסטרונומי בשעה עגולה.jpg|הקהל הרב שחוזה בתצוגת 12 הקדושים מול השעון האסטרונומי בשעה עגולה.
Saint Bartholomew-Apostles on the Prague Astronomical Clock.jpg|בובת ברתולומאוס הקדוש חולפת בשעה עגולה.
 

## ראו גם
*השעון האסטרונומי בשטרסבורג
## קישורים חיצוניים

* 
* תיאור השעון האסטרונומי באתר prague.fm
* תיאור השעון האסטרונומי באתר prague-guide
* האסטרונומיה שמאחורי השעון האסטרונומי בפראג באתר הידען
* על השעון האסטרונומי באתר טיפ-פראג

## הערות שוליים

קטגוריה:שעונים אסטרונומיים
קטגוריה:פראג: מגדלים
קטגוריה:מגדלי שעון
קטגוריה:צ'כיה: מגדלים
קטגוריה:אטרקציות תיירותיות